ফের নিম্নচাপ, ভাসবে কোন কোন জেলা? দেখুন বিগ আপডেট

ওয়েবডেস্ক- নভেম্বরের শুরুর দিকে বেশ হালকা শীত অনুভূত হচ্ছিল দক্ষিণবঙ্গে (South Bengal Weather)। ভোর ও রাতের দিকে শিরশিরানির আমেজ ছিল। কিন্তু হঠাও উধাও সেই আমেজ। কারণ নিম্নচাপ। যার কারণ সাময়িক বিরতিতে শীত। দক্ষিণবঙ্গে বাড়বে তাপমাত্রা (Temperature), এমনটাই পূর্বাভাস আবহাওয়া দফতরের।

আগামী তিন দিনে রাজ্যের জেলাগুলিতে তাপমাত্রা এক ধাক্কায় ২ থেকে ৩ ডিগ্রি বেড়ে যেতে পারে। চার দিন আবহাওয়ার তেমন কোনও পরিবর্তন হবে না। চলতি সপ্তাহে দক্ষিণবঙ্গের সর্বত্র শুষ্ক আবহাওয়া (Dry Weather) থাকবে। এই মুহূর্তে বৃষ্টির পূর্বাভাস নেই বঙ্গে। আকাশ পরিষ্কার থাকবে।

তবে হালকা থেকে মাঝারি কুয়াশার (Fog) দাপট থাকবে সমস্ত জেলাগুলিতে। সকালের দিকে ঘন কুয়াশায় দৃশ্যমানতা কমে যাওয়ার সম্ভাবনা। তাপমাত্রা বাড়ায় দিনের বেলায় অস্বস্তি গুমোট ভাব বজায় থাকবে। বঙ্গোপসাগরে সপ্তাহের শেষে আগামী শনিবার বঙ্গোপসাগরে (Bay of Bengal) তৈরি হতে চলেছে এক শক্তিশালী ঘূর্ণাবর্ত। যা পরবর্তী ৭২ ঘণ্টায় নিম্নচাপে (Low Pressure) পরিণত হওয়ার সম্ভাবনা। ঘূর্ণাবর্তের অভিমুখের দিকে নজর রাখছেন আবহবিদেরা। সর্বোচ্চ এবং সর্বনিম্ন তাপমাত্রা ৩০ ডিগ্রি এবং ২০ ডিগ্রির আশেপাশে থাকবে।

আরও পড়ুন – নিয়োগ দুর্নীতি মামলায় জামিন পেলেন কল্যাণময় গঙ্গোপাধ্যায়

তবে দক্ষিণবঙ্গে বৃষ্টির সম্ভাবনা না থাকলেও উত্তরবঙ্গে (North Bengal Weather) বৃষ্টির (Rain) সম্ভাবনা রয়েছে। শুক্র ও শনিবার উত্তরবঙ্গের দার্জিলিংয়ে বৃষ্টির পূর্বাভাস। বাকি কোথাও বৃষ্টি হবে না। আবহাওয়া শুষ্ক থাকবে। উত্তরবঙ্গের জেলাগুলিতে ১-২ ডিগ্রি পর্যন্ত বাড়ার পূর্বাভাস রয়েছে চলতি সপ্তাহে। ভোর ও রাতের দিকে কুয়াশার প্রভাব থাকবে।

দেখুন আরও খবর-